b'\n_START_ARTICLE_\n\xc5\xa0tabni vodnik (Slovenska vojska)\n_START_PARAGRAPH_\n\xc5\xa0tabni vodnik je pod\xc4\x8dastni\xc5\xa1ki \xc4\x8din v uporabi v Slovenski vojski (SV). \xc5\xa0tabni vodnik je tako nadrejen vi\xc5\xa1jemu vodniku in podrejen vi\xc5\xa1jemu \xc5\xa1tabnemu vodniku._NEWLINE_V skladu z Natovim standardom STANAG 2116  spada \xc4\x8din v razred OR-7. _NEWLINE_\xc5\xa0tabni vodnik opravlja zahtevnej\xc5\xa1a dela in naloge v vseh treh kariernih stebrih. Praviloma vodi enoto ali izvaja naloge v \xc5\xa1tabnem procesu. Podpira poveljnika in mu svetuje. Koordinira delo, usposabljanje in urjenje podrejenih. Sodeluje pri na\xc4\x8drtovanju usposabljanja, urjenja, rednega dela, vzdr\xc5\xbeevanja in oskrbe. Izdeluje evidence, preglednice, poro\xc4\x8dila, ter ostale administrativno - tehni\xc4\x8dne naloge na svojem strokovnem podro\xc4\x8dju. Zagotavlja izvajanje predpisov, navodil in ukazov v enoti. Dol\xc5\xbenosti in odgovornosti\xc2\xa0 \xc5\xa1tabnega vodnika\xc2\xa0so podobne kot dol\xc5\xbenosti vodnika. V bistvu se dol\xc5\xbenosti in odgovornosti pod\xc4\x8dastnikov nikoli ne spreminjajo, vendar obstajajo pomembne razlike med vsako naslednjo ravnjo. _NEWLINE_Tipi\xc4\x8dne dol\xc5\xbenosti so enotovni P\xc4\x8c voda, in\xc5\xa1truktor, \xc4\x8detni logist, \xc5\xa1tabni P\xc4\x8c v poveljstvu bataljona/polka, P\xc4\x8c specialist.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz ene velike, peterokotne plo\xc5\xa1\xc4\x8dice, na kateri se nahaja lipov list, nanjo pa sta pritrjeni dve plo\xc5\xa1\xc4\x8dici v obliki \xc4\x8drke V.\n_START_SECTION_\nZakonodaja\n_START_PARAGRAPH_\n\xc5\xa0tabne vodnike imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din \xc5\xa1tabnega vodnika, \xc2\xbb\xc4\x8de je s \xc4\x8dinom vi\xc5\xa1jega vodnika razporejen na dol\xc5\xbenost, za katero se zahteva \xc4\x8din \xc5\xa1tabnega vodnika ter je to dol\xc5\xbenost opravljal najmanj dve leti s slu\xc5\xbebeno oceno \xc2\xbbodli\xc4\x8den\xc2\xab\xc2\xa0oziroma najmanj tri leta s slu\xc5\xbebeno oceno \xc2\xbbdober\xc2\xab\xc2\xab._NEWLINE_Predhodno mora voja\xc5\xa1ka oseba uspe\xc5\xa1no opraviti \xc5\xa1olanje na DVSIU - Nadaljevaljnem te\xc4\x8daju za pod\xc4\x8dastnike I. stopnje.'